***Óravázlat***

A pedagógus neve: Ferenczi Roland

Osztály: 6. b

Tantárgy: Magyar nyelv

Témakör: Az ige

Az óra témája: Az ige

Óra típusa: Új ismereteket feldolgozó óra

Az óra cél- és feladatrendszere: kommunikációs készség, olvasási készség, helyesírás fejlesztése, véleményformálás, mások véleményének meghallgatása, szociális és állampolgári kompetencia fejlesztése, a szóösszetétel fogalmának megismerése, elmélyítése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása.*
* **Oktatási/didaktikai**: *Az ige fogalmának megismerése, a cselekvést, történést, létezést jelentő igék megkülönböztetése*
* **Pedagógiai/pszichológiai**: *motiválás, differenciálás és individualizálás, problémafelvetés és problémaszituáció megteremtésének módszerei*

Tantárgyi kapcsolatok: magyar irodalom

Felhasznált források: (TK. Széplaki Erzsébet: Nyelvtan és helyesírás 6. évfolyam, Szitakötő c. folyóirat 2017/ 3. sz. ősz)

Dátum: 2017. 10. 12.

Tanórát megelőző tevékenységek: Felkészülés a tanórára. Az üres szókártyák előkészítése, a folyóiratok kiosztása, tanulói laptopok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | Az ige fogalmának bevezetése, az eddig tanult ismeretek felidézése. A fogalom leírása a füzetbe. | Tanári kérdésekkel segítve felidézni a tanulók ismereteit. | A tanult ismeretek felidézése, felmérése. | Tanári kérdések. | Frontális munka. | Tankönyv,  füzet. |  |
| 15 perc | **Új ismeret feldolgozása**:  A Szitakötő című folyóirat 2017/3. őszi számának 1. oldalán lévő Volt egyszer egy Tündér c. szöveg feldolgozása. A feladat, hogy olvassák el a szöveget és párokba rendeződve keressék meg a benne található összes igét. Az igéket jelöljék be, és készítsenek belőle szókártyákat. A kétszer is szereplő igéket csak egyszer kell felírni. Páronként annyi szókártyát kell készíteni ahány ige található a szövegben. | A feladat megfogalmazása. Folyamatos ellenőrzés. Tanári magyarázat. Szöveg felolvasása, ha szükséges. | Az igék felismerése. A rákérdezés gyakorlása. | Önálló gondolkodás. Ismeretek felidézése. Megbeszélés. | Egyéni munka.  Páros munka. | Szitakötő folyóirat.  Szókártyák. |  |
| 10 perc | A táblára és a füzetbe is készítünk egy táblázatot, melynek három oszlopába tudjuk csoportosítani a cselekvést, történést, létezést jelentő igéket. A párok közösen megbeszélve tudják a táblázat egyes oszlopaiba feltenni az általuk készített szókártyákat a megfelelő helyekre. | A feladat bemutatása. A táblázat megrajzolása. A feladat megfogalmazása. | A cselekvést történést létezést jelentő szavak megkülönböztetése. |  | Egyéni, illetve páros munka. | Tába.  Füzet. |  |
| 8 perc | Szólások, közmondások gyűjtése a füzetbe. Szerepeljen bennük mindhárom kategóriából egy-egy ige. | A feladat megfogalmazása. | A szókincs bővítése. A hatékony önálló tanulás erősítése. Az önálló ismeretszerzés, tájékozódás | Az IKT eszközök használata. | Egyéni, illetve páros munka. | Tanulói laptopok.  Füzet. |  |
| 2 perc | A feladat ellenőrzése. Felolvashatják a győztesek a közmondásokat, valamint a többiek kiegészíthetik azokkal, amik nem hangoztak el. | Ellenőrzés, jutalmazás. | Önellenőrzés. | Az IKT eszközök használata. | Egyéni munka.  Frontális munka. |  |  |
| 3 perc | A tanóra lezárása:  Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |